《题九华阁》
宋代·方惟深

斗起喧卑地，尘埃不入颜。
微寻清书梦，静看别州山。
隐几孤鸿没，调琴远鹤还。
何时了吾事，来此伴君闲。

作者简介：（1040—1122）宋兴化军莆田人，徙居长洲，字子通。方龟年子。早通经学，尤工于诗，为乡贡第一。后举进士不第，即弃去，躬耕田间，闲则读书。徽宗崇宁四年以遗逸荐，为兴化军助教。所为诗精诣警绝，甚为王安石所称赏。有《方秘校集》。